| **Óraszám** | **Témakör** | **Tananyag** | **Fogalmak-tevékenységek** | **Követelmények, fejlesztési feladat** | **Ajánlott tevékenységformák, módszertani javaslatok** |
| --- | --- | --- | --- | --- | --- |
| **1**. | **Tájékozódási alapismeretek** | ***Ismerkedés a tantárggyal, taneszközökkel*** | Taneszköz megismerése, rendeltetésszerű használata. | Egyszerű jelek, jelzések felismerése, értelmezése, használata.  Szókincsbővítés, önismeret, empátiás készség fejlesztése. | Beszélgetés arról, mit jelent a környezetismeret tantárgy elnevezés.  Mészely Adél: *Az első út egyedül* című mese felolvasása.  <http://www.operencia.com/gyermekoldalak/magyar-irodalom/mesek-toertenetek/szi-mesek/1398-meszely-adel-az-els-ut-egyeduel>  **Beszélgetés a történetről.**  Meséljenek a gyerekek magukról, arról, hogyan várták az iskolát.  Sünbáb készítése, elnevezése, aki az osztály közös barátja.  A süni lehetőség szerint kísérje végig a környezetismeret órákat. Be lehet vonni a játékokba, a nehezen megnyíló gyerekek a kezükre húzhatják, és beszélhetnek a süni nevében.  Jutalmazáshoz ajánlott sünisablon a mellékletben található. **1. sz m.**  **Tk. 3. o.**  Óvodai jel rajzolása, piktogramok megbeszélése. |
| **2–3**. |  | ***Iskolás lettem*** | Bemutatkozás, ismerkedés. | Egymás megismerése, tiszteletben tartása.  Illemtudó köszönés társaknak, felnőtteknek.  Közösségerősítő köszönési forma kialakítása. | **Tk. 4. o.**  **Beszélgetés a történetről.**  Melyik vagy te? Színezd ki a képet! Meséljenek a gyerekek magukról, arról, hogyan várták az iskolát.  **Tk. 5. o.**  Köszönéshez kötött szituációs játékok. Gyerek-gyerek, gyerek-szülő, gyerek-pedagógus. Az osztály kitalálhat közösen egy „titkos” köszönési formát, amellyel minden reggel üdvözölhetik egymást. Pl. kézfogás jobb kézzel és utána ugyanazon a kézen alkarfogás. |
| **4.** |  | ***Óvodásból iskolás*** | Az óvodai és iskolai élet összehasonlítása. | Azonosságok, különbségek észrevétele. | **Tk. 6. o.**  Személyes megtapasztalás a tankönyv képeinek segítségével. Az első sor az óvodai, a második az iskolai életet mutatja be.  Mi a hasonlóság, mi a különbség?  **Játék**: Először a pedagógus, majd a gyerekek válasszanak egy-egy jelenetet a könyv képei közül, mutassák be, mutogassák el, vagy mondják el saját szavaikkal. A többiek találják ki, melyik képről van szó. |
| **5–6.** |  | ***Az iskola termeinek megismerése, rendeltetésszerű használatuk*** | Séta az iskolában (mosdó, ebédlő, tornaterem), az intézmény helyiségeinek megismerése. Helyes használatuk, állapotuk megőrzése. | Tájékozódási képesség.  Ismerkedés az iskolában előforduló jelzésekkel.  Helyes viselkedésmód, önállóság, figyelem, összetartás a felnőttekkel és a társakkal. | **Tk. 7. o.**  Süni Simi sétája. A mosdó, ebédlő, tornaterem megismerése. Süni kérdéseket tehet fel: nem látott még ilyen helyiségeket, hogyan szokás itt viselkedni, mit lehet csinálni.  **Játék**: Állítások megfogalmazása adott helyiségről. Melyik helyiségre igaz?  Pl.: Ebben a teremben sok labda van. Itt esszük meg a levest. Ha ebbe a terembe megyünk, át kell öltöznünk.  A gyerekek is próbáljanak megfogalmazni állításokat, amelyek alapján a többiek találják ki, melyik teremre gondoltak. |
| **7–8.** |  | ***A tanterem*** | Az osztályterem berendezéseinek megfigyelése.  Iskolai felszerelések rendeltetésszerű használata.  A tárgyak használata.  Helyes viselkedés az osztályban. | Megfigyelőképesség, rendszeretet, beszédfejlesztés, szókincsbővítés, empátiaképesség fejlesztése. | **Tk. 8–9. o.**  Mi található a tanteremben? Hasonlítsák össze a tankönyvben található képet a saját tantermükkel.  Melyik eszköz mire való? Hogyan tudjuk óvni tantermünk épségét, tisztaságát?  Mi tegyünk, hogy mindenki jól érezze magát?  **Játék**: Süni Simi elmondja magáról, ő mit szeret, mire vágyik. Utána megkéri a gyerekeket, ők is mondják el ugyanezt magukról.  A jutalmazás sünisablonnal. |
| **9–10.** | **Évszakok** | ***Ősz*** | Őszi képek gyűjtése. | Együttműködő képesség fejlesztése.  Analizáló-szintetizáló képesség fejlesztése.  Időrendiség. | Ősz témakör indító meséje:  <http://damk.hu/wp-content/uploads/2015/02/%C5%90szi-mese.pdf>  Beszélgetés a meséről.  Gyűjtsünk képeket ebben a témakörben az őszről. Készítsünk a gyerekekkel tablót, amelyre folyamatosan kerülhetnek képek a következő órák során. Tegyük ki a tanterem falára jól látható helyre.  **Tk. 10. o.**  Mi jut eszükbe a képről? Milyen színeket látnak?  **Tk. 11. o.**  Kössék össze a fa törzsének pontjait, és színezzék ki a kapott rajzot!  Közben hallgassuk meg Gryllus Vilmos *Őszi falevél* c. dalát:  <https://www.youtube.com/watch?v=OoN3yNrYjWY> |
| **11–12.** | **Élettelen természet** | ***Séta az iskola környékén, időjárás, öltözködés megfigyelése*** | Napsütés, hőmérséklet, szél, csapadék.  Őszi (nyári, téli) ruhadarabok kiválogatása (esőkabát, rövidnadrág, fürdőruha, pulóver, sál, télikabát, kesztyű, gumicsizma). | Összefüggés meglátása a hőmérséklet és az öltözködés között.  Szókincsfejlesztés, ruhaneműk megnevezése. | Tegyünk rövid sétát az iskola környékén. Figyeljük meg, hogyan vannak felöltözve azok, akikkel a séta közben találkozunk.  Milyen az időjárás?  **Játék:** Vigyünk be különböző ruhadarabokat. A gyerekek válogassák szét, melyek azok, amelyeket ősszel viselünk. Fel is öltöztethetik egyik társukat.  **Tk. 12. o.**  Kössék össze a tk. képeit a megfelelő időjárást jelképező rajzzal. Karikázzák be, most milyen ruhadarabokat viselhetnek a tanítás napján. |
| **13.** |  | ***Közlekedés*** | Alapvető közlekedési szabályok, jelzések megismerése. | Figyelem, felelősség, segítés másokon, szabálykövetés.  Döntésképesség közlekedési helyzetekben. | **Tk. 13. o.**  Emlékeztessük a gyerekeket az iskola körüli sétára.  Beszélgetés a tk. képei segítségével. Mit jelölnek a rajzok? Van gyalogátkelőhely az iskola előtt? És közlekedési lámpa?  **Játék**: Piros és zöld tárcsák felemelésével szituációk eljátszása. Szigetelőszalagból gyalogos-átkelőhely készítése. Séta eljátszása. Párok megtalálása tapsra. |
| **14–15.** | **Élő természet** | ***Séta a parkban***  ***Növények megfigyelése*** | Lehullott levelek, termések gyűjtése.  Levéllenyomatok, rajzok készítése. | Cselekvő-szemléletes gondolkodás fejlesztése, megfigyelőképesség, kreativitás fejlesztése. | Lehullott levelek, termések gyűjtése séta során. A növények megfigyelése.  **Tk. 14. o.**  Karikázzák be azoknak a képeit, amelyeket sikerült gyűjteniük.  **Tk. 15. o.**  A gyűjtött levelekből lenyomat készítése.  **Javasolt zenehallgatás**: Figura Ede–Nemes Nagy Ágnes: Gesztenyefalevél: <https://www.youtube.com/watch?v=CduwtvrRr0o> |
| **16–17**. |  | ***Az állatok viselkedése ősszel*** | Képek szétválogatása: fecske, gólya, sün, mókus, cinege.  Költözés melegebb vidékre, élelemgyűjtés, téli álom. | Találós kérdés alapján állatok kitalálása, megfigyelőképesség és szókincs fejlesztése, tapasztalatok gyűjtése. | Csukás István *Sün-mese* c. rövid verséből kiindulva beszéljünk arról, mit csinál a sün. <http://gyerekversek.blogspot.hu/2009/09/csukas-istvan-sun-mese.html>  **Tk. 16. o.**  A kép segítségével gyűjtsük össze, hogy mi a közös a sünben és mókusban.  **Tk. 17. o.**  Finommotorika fejlesztése: vezessék a gyerekek az állatokat a téli búvóhelyükre.  **Tk.18. o.**  Mit csinál a fecske és gólya ősszel? Képszínezés  **Tk. 19. o.**  Mely állatok bújtak el a képen?  Amelyiket felismertiek, színezzék ki! |
| **18.** |  | ***Őszi gyümölcsök*** | Gyümölcsök (alma, szilva, szőlő, körte) felismerése, megfigyelése, összehasonlítása (formájuk, színük, ízük). | Tapasztalati összefüggések.  Érzékelés-észlelés fejlesztése. | **Tk. 20–21. o.**  Gyümölcsök felismerése becsukott szemmel vagy letakarva illat, forma, méret alapján. Gyümölcssaláta készítése. |
| **19–20.** | **Testünk, egészségünk** | ***Fő testtájaink, testrészeink*** | Megfigyelés saját és társaik testén. Összehasonlítások. Fő testrészek megnevezése: fej, nyak, törzs, végtagok.  Hiányos ábrák kiegészítése. | Rész-egész viszonyának felismerése, kiegészítés rajzban, puzzle játék.  Mozgásos játékokban való aktív részvétel.  Játékos magasságmérések, osztálytermi magasságmérő készítése.  Azonosságok-különbségek a felnőttek és a saját korosztály között. | Tükör előtt saját maguk megfigyelése. Emberalak összerakása, gyurmaemberke készítése.  **Tk. 22. o.**  Testrészek megnevezése. Melyik testrészre milyen ruhadarabokat veszünk fel. Összekötés.  **Tk. 23. o.**  Különbségek és azonosságok. Beszélgetés a rajzokról.  **Tk. 24. o.**  Így nézek ki?! Arckép rajzolása.  **Javasolt mondókák a testrészekről:** <http://www.nagyszuloklapja.hu/mondokak-versek/3420/itt-a-szemem-itt-a-szam-10-jatekos-mondoka-a-testreszekrol-gyerekeknek.html>  **Tk.25. o.**  Hiányzó testrészek megrajzolása. |
| **21–22.** |  | ***Végtagok*** | Kéz, láb körberajzolása, lenyomatok készítése.  Ujjal kapcsolatos mondókák megismerése, megtanulása. | Ujjak megnevezése, rajzok kiegészítése. Kreativitás fejlesztése. | Kéz- és láblenyomat készítése nagy méretű lapra.  **Tk. 26. o.**  **Játék:** Mozgásformák utánzása a könyv képei alapján (fejfordítás, két kar felemelése, törzsfordítás, dobbantás).  **Tk. 27. o.**  Ritmusgyakorlat:  1. sor: dobbantás-tapsolás-dobbantás-tapsolás 2 x ismételve  2. sor: dobbantás-dobbantás-tapsolás-dobbantás 2 x ismételve  3. sor: dobbantás-karemelés-dobbantás-karemelés 2 x ismételve  Láb- és kézlenyomat vonalainak összekötése, kiegészítése. |
| **23–28.** |  | ***Érzékszervek*** | Érzékelési játékok az öt érzékszervvel kapcsolatosan. Beszélgetés: az érzékszervek funkciója, védelme. | Az érzékszerveink egészségére káros dolgok feltérképezése az otthoni és az iskolai környezetben.  Szemüveg, hallókészülék funkciója, megóvása.  Empátiakészség fejlesztése. | **Tk. 28. o.**  Látás: Mit látunk? (Színeket, formákat, mozgást.) Hogyan óvhatjuk a látásunkat? Miért van szükség szemüvegre?  Csukjátok be a szemeteket! Mit mutatok? Miért nem tudtátok?  **Tk. 29. o.**  Hallás: Mit érzékelünk a fülünkkel? Mi az, ami kellemes a fülnek? Van, akinek hallókészülék szükséges ahhoz, hogy hallja a hangokat.  **Játék:** Hangfelismerés.  <http://momoradio.hu/haz-koruli-allatok-hangjai/>  Hogyan óvhatjuk a hallásunkat?  **Tk. 30. o.**  Szaglás: Mit érzékelünk az orrunkkal? Soroljanak fel kellemes illatú és kellemetlen illatú növényt, ételt, gyümölcsöt.  Mi történik, ha meg vagyunk fázva? Hogyan tudjuk a szaglásunkat óvni?  **Játék:** Bekötött szemmel különböző illatok felismerése.  **Tk. 31. o.**  Ízlelés: Milyen ízűek a képen látható ennivalók? Mivel érezzük ezeknek az ízét?  **Játék**: Különböző ételek, italok felismerése ízleléssel (citromlé, porcukor, ropi stb.).  **Tk. 32. o.**  Tapintás: Mit érzékelünk a kezünkkel? Mi az, ami kellemes? Mi kellemetlen tapintású?  **Játék:** Különböző alakú, felületű, anyagú tárgyak felismerése tapintás útján csukott szemmel vagy letakarással.  **Tk. 33. o.**  Gyakorlás. Mit mivel érzékelünk?  **Tk. 34. o.**  Hiányos ábrák kiegészítése. |
| **29–30.** |  | ***Éljünk egészségesen!*** | Az ételek helyes arányának érzékeltetése.  Az étkezés, mozgás és az egészség kapcsolata.  A helyes étkezés és az egészség közötti összefüggések.  A kulturált étkezés. | A rendszeres sportolás fontossága. Képek rendezése ételek szerint a könyv alapján. Beszélgetés a saját étkezési szokásokról (rendszeresség, változatosság). | **Tk. 35. o.**  Mi jut eszünkbe a képről?  Ki mit sportol? Miért jó, ha sportolunk?  **Játék**: Válasszanak a gyerekek egy mozgásformát, és mutassák be. A többiek találják ki, mi lehet az a sport.  **Tk. 36. o.**  Milyen ételeket látnak a képeken? Karikázzák be a kedvenc ételüket.  **Tk. 37. o.**  Közös étkezések fontossága. Beszélgetés arról, a balkezesek esetében fordított is lehet a helyes evőeszköz-használat!  **Játék:** Terítés, a kulturált étkezés bemutatása, evőeszközök megfelelő használata. |
| **31–32.** |  | **Tisztálkodj helyesen!** | Tisztálkodási szokások megbeszélése. A helyes kézmosás, fogmosás gyakorlása.  A tisztálkodási eszközök használatának helyes módja.  Szituációs játék. | A rendszeres, helyes tisztálkodás jelentősége az egészség megóvásában.  A környezettudatos tisztálkodás és az egészség közötti összefüggések. | **Tk. 38. o.**  Beszélgetés a képek segítségével a tisztálkodás fontosságáról, a helyes szokások kialakításáról.  **Tk. 39. o.**  Nevezzék meg a gyerekek, melyik tisztálkodási eszközt melyik testrészükre használják. Összekötési feladat.  **Játék:** Melyik tisztálkodási eszközre gondoltam?  Pl.: Ékezés előtt és után is használjuk, néha kicsúszik a kezünkből. Van folyékony változata is.  A hajunk tisztítására használjuk.  A körmünket tisztítjuk vele. Stb.  A gyerekek a képekből válasszanak egyet, és mutogassák el, a tisztálkodás során mire használjuk. A többiek találják ki, melyik a kiválasztott kép. |
| **33–34.** |  | **Napirend, napszakok** | Közös beszélgetés a napok tartalmáról, tapasztalatokról.  Reggel, délelőtt, dél, délután, este.  Napszakok és tevékenységek egyeztetése a könyv képei alapján. | Helyes és helytelen szokások megbeszélése.  Helyes időbeosztás a mindennapokban. | **TK. 40–41. o.**  Beszélgetés a képek alapján a napszakokról, a hozzájuk tartozó cselekvésekről. Az üres négyzetekbe a gyerekek rajzoljanak olyan tevékenységet, amelyet ők abban a napszakban végeznek.  Kukurikú, jó reggelt!  <https://youtu.be/IMlCO_FiHmo>  **Játék**: Mesélj el egy cselekvést, a gyerekeknek pedig ki kell találniuk, melyik napszakban történik. Pl.: Vizet engedek a kádba, és habfürdőt teszek bele; felébredek, megmosakszom; megeszem az ebédemet.  Játsszatok el valamit hangok nélkül, csak mutogatva.  Mit csináltok, és mikor történik ez? |
| **35–36**. | **Évszakok**  **Tél** | ***Élettelen természet*** | Séta az iskola környékén, tapasztalatok szerzése. Időjárás, öltözködés megfigyelése.  A jég, hó, zúzmara érzékszervi vizsgálata. | Az természeti környezet változása, és az évszakok közötti összefüggések.  A megfigyelés eredményeinek ábrázolása rajzzal. | **Tk. 42. o.**  Beszélgetés a képről. Varga Katalin *Téli lakoma* című meséjének felolvasása.  <http://www.operencia.com/gyermekoldalak/magyar-irodalom/mesek-toertenetek/teli-mesek/819-varga-katalin-teli-lakoma>  Miről álmodhat a könyvben megjelenített sün, amíg téli álmát alussza? Rajzolják le vagy mondják el!  **Tk. 43. o.**  Milyenek a téli színek? Karikázzák be, mi látható egy téli séta alkalmával!  **Tk. 44. o.**  Téli időjárás megfigyelése. Karikázzák be, mit tapasztaltak a séta során!  Téli tabló készítése, képek gyűjtése, folyamatos kiegészítése a tanultakkal. |
| **37.** |  | ***Öltözködés télen*** | Időjárásnak megfelelő ruhák megnevezése. Az időjárás és az öltözködés kapcsolata.  Összehasonlítása az őszi öltözködéssel. | Egyszerű összefüggések megtapasztalása, különbségek észrevétele. | **Tk. 45. o.**  Hogyan öltözünk télen? Színezzék ki a karikákban megjelölt színnel a téli ruhadarabokat! Nevezzék meg őket! Pl. pirosra színeztem a pulóvert; zöldre a csizmát. |
| **38–39.** |  | ***Itt telelő állatok*** | Információk, tapasztalatok elmondása az állatok téli életmódjával kapcsolatosan. | Az időjárás és az élőlények életmódja közötti összefüggések.  Az állatok szeretete, védelme.  Minden ember tud valamit cselekedni.  A segítségadás jelentősége. | **Ráhangolódás a témára versek segítségével:**  <http://dalokversek.hu/versek/verstel.htm#vereb>  **Tk. 46–47. o.**  Beszélgetés a képről. Színezzék ki a gyerekek az eledel mellett lévő karikát!  Kék: cinege; barna: őz.  Hogyan jutnak táplálékhoz ezek az állatok? Készítsetek közösen madáretetőt!  **Tk. 48. o.**  Hol tölti a telet a mókus és a sün? Összekötési feladat. |
| **40.** | **Téri tájékozódás** | ***Jobb-bal irány*** | Irányok megkülönböztetése | Jobb-bal irány a síkban. | **Tk. 49. o.**  A jobbra „néző” ábrákat pirossal, a balra nézőket kékkel színezzék ki! |
| **41–42.** |  | ***Téli ünnepkör*** | Mikulás, karácsony. | Népszokások, hagyományok. Saját élmények. Lelki készülődés az ünnepekre. | **Tk. 50–52. o.**  Beszélgetés az adott ünnepről. Kinek mit jelent? Közös karácsonyfadísz- és ajándékkészítés.  Téli ünnepekhez kapcsolódó mesék, zenék hallgatása.  <https://www.youtube.com/watch?v=jKRpbOPLXs8&index=6&list=PLh9IhzlVxvLvaY1QXAz8lI4P0W7zTuZD9> |
| **43.** |  | ***Én és a családom*** | A családi értékek fontossága | A családi értékek fontossága. Mit adnak és mit kapnak a szeretteiktől. Hívjuk fel a gyerekek figyelmét a közösen eltöltött idő és „lehet másképp” ajándékozni jelentőségére. Mit tudnak segíteni a családban? Az életkornak megfelelő részvétel a családi ünnepvárásban. | **Tk. 53. o.**  Beszélgetés a családról. Mit szeretek a családomban? Mit készítettem ajándékba?  Mi szeretnék kapni ajándékba?  Rajz készítése.  **Tk. 54. o.**  Családrajz készítése.  **Tk. 55. o.**  Milyen tevékenységeket ismernek fel a gyerekek? Ők miben szoktak segíteni? Karikázzák be!  Mit éreznek, ha segítenek?  A *Tíz kicsi barát* című mese meghallgatása (kínai mese nyomán írta Mészöly Miklós)  <http://mesemorzsa.blogspot.hu/2014_07_13_archive.html#6106155784374157623> |
| **44.** |  | ***A tél örömei*** | Társas kapcsolatok erősítése. | Pozitív érzelmek átélése. Társas kapcsolatok erősítése. Szókincsbővítés. Analizáló-szintetizáló képesség, formaállandóság fejlesztése. | **Tk. 56. o.**  Beszélgetés a képről.  Árnyképek összekötése a színes képen található tárgyakkal. |
| **45.** |  | ***Téri tájékozódás*** | Irányok, sor, oszlop fogalma. | Tájékozódás fejlesztése síkban. Szókincsbővítés, mondatalkotás. | **Tk. 57. o.**  Mi található a különböző jelzésekkel ellátott sorokban, oszlopokban?  Találd meg! Mi van a …? (Sor és oszlop kijelölés alapján.) |
| **46–48.** | **Évszakok**  **Tavasz** | ***Élettelen természet*** | Séta az iskola környékén; időjárás, öltözködés megfigyelése. | Napsütés, hőmérséklet, szél, csapadék.  Tavaszi ruhadarabok kiválogatása, összekötése, megnevezése. | **Tk. 58. o.**  G. Joó Katalin: Tavasztündér c. mese meghallgatása:  http://mek. oszk.hu/12500/12526/html/#9  Beszélgetés a képről.  **Tk. 59. o.**  Az évszaknak megfelelő ruhák kiválasztása, megismerése, összekötése.  Tavaszi tabló készítése, képek gyűjtése, folyamatos kiegészítése a tanultakkal. |
| **49–50.** |  | ***Élő természet*** | Séta a parkban.  Növények, állatok megfigyelése.  Rügyeznek, virágoznak a fák, megjelennek a tavaszi virágok. | Cselekvő-szemléletes gondolkodás fejlesztése;  megfigyelő képesség fejlesztése;  kreativitás fejlesztése.  Egyszerű összefüggések megtapasztalása, megértése (hóvirág, tulipán, jácint, nárcisz, ibolya, barka). | **Tk. 60.** **o.**  A tavasz színei – színezés  **Tk. 61. o.**  Tavaszi virágok megfigyelése, kiszínezése.  Karikázzák be azokat a virágokat, amelyeket már láttak, ismernek!  Tavaszi virágcsokor készítése. Virágszirmokból préseléssel képkészítés. |
| **51.** |  | ***Téri tájékozódás*** | Tavaszi virág mátrix | Figyelem, szem-kéz koordináció, beszédkészség, szókincs, több szempontú csoportosítás fejlesztése. | **Tk. 62. o.**  Tavaszi virágok színezése a minta alapján. |
| **52–53.** |  | ***Állatok viselkedése tavasszal*** | Sün, őz ébredése.  Költöző madarak visszatérnek (gólya, fecske). | Tavaszi állatok ébredése.  Összehasonlítás. Megfigyelőképesség fejlesztése. | **Tk. 63. o.**  Mit csinálnak tavasszal az állatok?  **Tk. 64. o.**  Fecske, gólya visszaérkezése.  Színező.  **Játék:** Állatok utánzása mozgás, hang alapján. Sün Simivel a tavaszi ébredés elbábozása. |
| **54.** |  | ***Tavasszal a kertben*** | Saját tapasztalatok elmondása. Ki milyen munkában segített? Beszélgetés a kerti szerszámokról, eszközökről. Tapasztalatszerzés lehetőség szerint. | A közös tevékenység és a munka eredményének öröme.  Rendszeresség.  Balesetmentes eszközhasználat.  Takarékoskodás az öntözővízzel. | **Tk. 65. o.**  Beszélgetés a tavaszi munkákról a képek segítségével.  Bab csíráztatása, gondozása az osztályteremben. Fejlődési fázisainak megfigyelése. |
| **55.** |  | ***Húsvét*** | Húsvéti versek, népszokások megismerése. | Képek gyűjtése, a tavaszi tablóra felhelyezésük. Hagyományok megőrzése. | **Tk. 66. o.**  Készülődünk a húsvétra. Kép színezése. |
| **56.** |  | ***Téri tájékozódás*** | Egyszerű téri relációk (alatt, mellett, mögött, előtt, fölött, között). | Téri relációk megtapasztalása, megnevezése. | **Tk. 67. o.**  Helymeghatározások a kutya és a lámpa segítségével.  **Játék:** Tárgyak elhelyezése a megadott szempont szerint. Pl.: Tedd a tolltartódat az asztal alá! Emeld a fejed fölé! Tedd két szék közé! Tedd magad elé, mögé, mellé!  A gyerekek egymással is eljátszhatják. |
| **57–58**. | **Évszakok**  **Nyár** | ***Élettelen természet*** | Séta az iskola környékén. | A nyári természet megfigyelése.  Napsütés, hőmérséklet, szél, csapadék.  Képek gyűjtése a nyári tabló készítéséhez. | **Tk. 68. o.**  Beszélgetés a képről.  Fésűs Éva: *Mire való a dinnye*? c. mese meghallgatása:  <https://mariaradio.podbean.com/e/fesus-evamire-valo-a-dinnye-feher-franciska-eloadasaban/>  Vagy olvasással:  <http://mesemorzsa.blogspot.hu/2015_07_05_archive.html>  Tabló készítése a nyárról, kiegészítése folyamatosan a tapasztalatokkal, tanultakkal. |
| **60.** |  | Séta tapasztalatai | A megfigyelt környezet megbeszélése. Ki mit vett észre? | Ismeretszerzés, megfigyelőképesség, kreativitás fejlesztése, egyszerű összefüggések észrevétele. | **Tk. 69. o.**  Karikázzák be a sétán látottakat!  Rajzolják le, mi az, ami a felső képen nincs, de találkoztak már vele! |
| **61–62.** |  | ***Nyári gyümölcsök*** | Séta a piacon. | Helyes viselkedési szokások gyakorlása. Nyáron termő gyümölcsök megfigyelése, megnevezése (eper, ribizli, cseresznye, dinnye). | **Tk. 70**. o.  Nevezzék meg a képen látható gyümölcsöket, kössék össze a megfelelő árnyképpel!  **Játék:** Gyurmából gyümölcsök formázása. |
| **63.** |  | ***Nyári örömök*** | Mit szeretünk a nyárban? | Szókincsbővítés, szóbeli kifejezőkészség, társas kapcsolatok fejlesztése. | **Tk. 71. o.**  Meséljenek a képről! Saját élménybeszámolók. Melyik tárgy árnyképét ismerik fel? Találják meg, és kössék össze! Nevezzék is meg! |
| **64–65.** |  | ***Az időjárás és az öltözködés kapcsolata*** | Nyári öltözködés | Az évszaknak, időjárásnak megfelelő ruhadarabok ismerete, kiválasztása, megnevezése. | **Tk. 72. o.**  Válasszák ki a nyári ruhadarabokat, színezzék ki! Melyiket viselik? Karikázzák be!  **Játék:** Utazótáskába nyári ruhadarabok kiválasztása. |
| **66–67.** |  | ***Év végi összefoglalás*** | Az év folyamán elkészített tablók alapján az ismeretek, tapasztaltok megbeszélése. | Ismétlés, rendszerezés.  Kreativitás fejlesztése.  A megszerzett tudás használata új helyzetekben. A társakkal való együttműködés. | **Tk. 73. o.**  Rajzoljanak az egyes évszakoknak megfelelő fát!  **Játék:** Négy csoport; állat, növény, ruhanemű, fa képének segítségével válasszák ki a saját évszakukra jellemzőket! Fel is ragaszthatják. Hangokkal, mozdulatokkal be is mutathatják, melyik az ő évszakuk. |
| **68.** |  | **E*zt szerettem a környezetismeret-órákban*** | Egyéni élménybeszámolók. | Szókincs, érzelmi intelligencia fejlesztése, érzelmeik kifejezése. | **Tk. 74. o.**  Saját élményeik lerajzolása, megbeszélés közösen. |
| **69.** |  | ***Vakáció*** |  | Kreativitás fejlesztése. | **Tk. 75. o.**  Színezzék ki a betűket, egészítsék ki valamilyen formává. |
| **70.** |  | ***Nyári terveim***  ***Gratulálunk!*** | Mit csinálunk nyáron? | Beszélgetés. Nyári élmények felelevenítése. Az első iskolai szünidő hasznos eltöltése (játék, testmozgás, strandolás, olvasás, egészséges táplálkozás, baráti kapcsolatok ápolása). | **Tk. 76–78. o.**  A gyerekek rajzolják le vagy ragasszák be, mivel szeretnék eltölteni a nyarat!  Süni Simiék gratulálnak mindenkinek. Most ők is elbúcsúznak, de jövőre újra találkozhattok velük. Még az is előfordulhat, hogy nyáron a kertben vagy erdőben valahol összefuttok. |
| Szabadon felhasználható óra: 4 | | | | | |